b"\n_START_ARTICLE_\nUni\xc3\xb3 Pro P\xc3\xa0tria i Res P\xc3\xbablica\n_START_SECTION_\nFundaci\xc3\xb3\n_START_PARAGRAPH_\nAbans de la uni\xc3\xb3 existia una gran preocupaci\xc3\xb3 pel descens del suport social als partits de dreta tant a Res P\xc3\xbablica despr\xc3\xa9s de la caiguda del govern encap\xc3\xa7alat per Juhan Parts, com a la Uni\xc3\xb3 de la P\xc3\xa0tria que tamb\xc3\xa9 experimentava problemes despr\xc3\xa9s de la caiguda del govern del que formava part. Entre els conservadors estonians es va anar imposant la idea d'unir els dos partits de dreta per a no mantenir dividit el vot entre partits amb ideologies similars, m\xc3\xa9s quan el vot d'esquerra es trobava cada vegada m\xc3\xa9s unit entorn del Partit del Centre Est\xc3\xb2nia._NEWLINE_Aquest projecte de fusi\xc3\xb3 es va comen\xc3\xa7ar a gestar quan el 2005 dos pol\xc3\xadtics favorables a aquesta, T\xc3\xb5nis Lukas i Taavi Veskim\xc3\xa4gi van accedir a la presid\xc3\xa8ncia d'Uni\xc3\xb3 de la P\xc3\xa0tria i Res P\xc3\xbablica respectivament. La uni\xc3\xb3 es va formalitzar oficialment el 4 de juny de 2006, encara que el nom que es va proposar per a designar el nou partit fou Per Est\xc3\xb2nia (Eesti Eest), el nom provisional Uni\xc3\xb3 de la P\xc3\xa0tria i Res P\xc3\xbablica s'ha seguit utilitzant fins a la data. El partit unificat tenia d'antuvi dos programes distints i dos copresidents fins que al congr\xc3\xa9s del partit celebrat al maig de 2007, aquest organigrama va ser substitu\xc3\xaft per un president, Mart Laar, i quatre vicepresidents.\n_START_SECTION_\nEleccions legislatives de 2007\n_START_PARAGRAPH_\nEls resultats de les eleccions de 2007 van ser considerats molt dolentes per al partit, ja que va rebre 98.209 vots (el 17,9% del total), un descens del 14,0% que li va atorgar 19 seients al Riigikogu, 16 escons menys que els obtinguts per separat la Uni\xc3\xb3 de la P\xc3\xa0tria i Res P\xc3\xbablica a les eleccions de 2003._NEWLINE_No obstant aix\xc3\xb2, va aconseguir ser la tercera for\xc3\xa7a pol\xc3\xadtica al Riigikogu i formar govern al costat del guanyador de les eleccions, Andrus Ansip del Partit Reformista. Va completar la coalici\xc3\xb3 de govern el Partit Socialdem\xc3\xb2crata. Amb l'acord de govern, la Uni\xc3\xb3n de la P\xc3\xa0tria i Res P\xc3\xbablica es va assegurar els ministeris de Defensa, Educaci\xc3\xb3 i Assumptes Econ\xc3\xb2mics."